title: تاريخ د لمغريب
text: تّاريخ د لمغريب تايرجع ل عصور قديمة بزاف قبل التاريخ، و تعاقبات عليه بزاف ديال الصناعات بحال لأشولينية، ولموستيرية، و لعاتيرية، و لإيبروموريزية، و لكارديالية، و لجرسية. لكتيشافات لأركيولوجية لي تلقاو ف لمغريب بحال لأتار ديال جبل إيغود ؤ تافوغالت ـ تايتبتو بلي تاريخ د لمغريب تايرجع لكتر من 400.000 عام، لكن تاريخ لي مسجل ديال لمغريب بدا معا ستعمار لفينيقيين لسواحل د لمغريب بين لقرن 6 ولقرن 8 قبل لميلاد، ؤ لي خلاو ف لمغريب بزاف ديال لأتار بحال لمدينة تاريخية ليكسوس، ف لوقت لي كان لمغريب عايشين فيه لأمازيغ لي هوما سكان لأصليين ديال هاد لمنطقة. بعد لفينيقيين ولقرطاجيين، تأسس ف لمغريب أول تنظيم سياسي من طرف سكان لأصليين، لي هو مملكة موريطانية و باقي لممالك لأمازيغية لقديمة، لي تعرضو معا لوقت ل لإستعمار الروماني، لي مزال لأتار ديالو كاينة ف لمغريب بحال لمدينة لأترية ديال واليلي.